<classify> WAVUVI nchini wametakiwa kufuata kanuni na taratibu za uvuvi na kwamba hawatabughudhiwa kwenye shughuli zao.Hayo yalisemwa jana na Naibu Waziri wa Mifugo na Uvuvi, Abdallah Ulega katika ziara ya mafunzo kuwaelimisha wavuvi wa Wilaya ya Bagamoyo. Alisema kuwa serikali ilichukua hatua kali za kuchoma nyavu ambazo zilikuwa ni hatari kwa kizazi na masalia ya viumbe hao.Nendeni mkafanye kazi za uvuvi bila kuwa na wasiwasi ila sheria kanuni na taratibu zifuate hakutokuwa na kiongozi wa aina yeyote ile atakayewasumbua, alisema Ulega. Katika mafunzo hayo, wavuvi hao walipatiwa mbinu na maarifa ya kisasa ya uvuvi endelevu na unaozingatia utunzaji wa mazingira ya bahari na viumbe hai.Ulega alitoa msamaha waliochukuliwa taa zao za kuvulia, na kuamuru zirudishwe kwa wavuvi hao huku wakitakiwa kuwapiga faini kwa mujibu wa sheria za mazingira nchini. Ulega alisema katika kupambana na uvuvi haramu na utoroshaji wa mazao ya uvuvi wizara inatumia Sheria ya Uvuvi namba 22 ya mwaka 2003 na kanuni zake za mwaka 2009.  <topic>: kitaifa 